Zāra Nahimovska

Zāra Nahimovska (Kavnacka) (dzimusi  Daugavpilī) ir Latvijas ebreju šahiste, kas četras reizes uzvarēja Latvijas šaha čempionātā sievietēm.

Dzīvesgājums 
Dzimusi 1934. gadā Daugavpilī. Studēja Rīgas Medicīnas institūtā un strādājusi par farmaceiti.
Zārai Nahimovskai izdevās pārtraukt Mildas Laubertes panākumu sēriju Latvijas šaha čempionātos sievietēm un iegūt Latvijas šaha čempiones titulu 1958., 1959., 1961. un 1962. gados. Zāra Nahimovska ir sekmīgi piedalījusies PSRS sieviešu šaha čempionātos. Viņa uzvarēja pusfinālā Irkutskā 1961. gadā un piedalījās finālos 1959., 1962. un 1963. gados.
Zāra Nahimovska pārstāvēja Latviju PSRS komandu meistarsacīkstēs 1955., 1959., 1960. un 1962. gados.
Tāpat Zāra Nahimovska pārstāvēja Latvijas komandu "Daugava" PSRS komandu kausā 1954., 1961., 1964. un 1968. gados.

1970. gados Zāra Nahimovska beidza aktīvās šahistes karjeru. 1978. gada janvārī viņa kopā ar vīru, Valentīnu Kavnacki, un dēlu Jevgēņiju pārcēlās uz dzīvi ASV, dzīvo Vestblūmfildā, Mičiganas štatā. ASV ir patentēti divi viņas izgudrotie lubrikanti (1991—1992).

Rezultāti Latvijas šaha čempionātos 

 1954. gads, 2. vieta Latvijas sieviešu šaha čempionātā (zaudēja papildus mačā Mildai Laubertei).
 1955. gads, 8. vieta Latvijas sieviešu šaha čempionātā.
 1956. gads, 2. vieta Latvijas sieviešu šaha čempionātā.
 1958. gads, 1. vieta Latvijas sieviešu šaha čempionātā.
 1959. gads, 1. vieta Latvijas sieviešu šaha čempionātā. 
 1960. gads, 3. vieta Latvijas sieviešu šaha čempionātā.
 1961. gads, 1. vieta Latvijas sieviešu šaha čempionātā.
 1962. gads, 1. vieta Latvijas sieviešu šaha čempionātā. 
 1964. gads, 2. vieta Latvijas sieviešu šaha čempionātā.
 1966. gads, 3. vieta Latvijas sieviešu šaha čempionātā. 
 1967. gads, 5. vieta Latvijas sieviešu šaha čempionātā.
 1968. gads, 5. vieta Latvijas sieviešu šaha čempionātā.
 1969. gads, 2. vieta Latvijas sieviešu šaha čempionātā.

Atsauces

Ārējās saites 

Daugavpilī dzimušie
Latvijas šahisti
Latvijas ebreji
PSRS šahisti
Latvijas izgudrotāji
Rīgas Medicīnas institūta absolventi